OpenLLM-France/wikimedia huggingface dataset:
# Penkvilksita

La penkvilksita és un mineral de la classe dels silicats. Rep el nom pels mots sami "penk" i "vilkis", que signifiquen "blanc" i "arrissat", per la seva aparença.

## Característiques

La penkvilksita és un silicat de fórmula química Na₄Ti₂Si₈O$_{22}$·4H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1974. Cristal·litza en el sistema ortoròmbic. La seva duresa a l'escala de Mohs és 5.
Segons la classificació de Nickel-Strunz, la penkvilksita pertany a «09.EA: Fil·losilicats, amb xarxes senzilles de tetraedres amb 4-, 5-, (6-), i 8-enllaços» juntament amb els següents minerals: cuprorivaïta, gil·lespita, effenbergerita, wesselsita, ekanita, fluorapofil·lita-(K), hidroxiapofil·lita-(K), fluorapofil·lita-(Na), magadiïta, dalyita, davanita, sazhinita-(Ce), sazhinita-(La), okenita, nekoïta, cavansita, pentagonita, tumchaïta, nabesita, ajoïta, zeravshanita, bussyita-(Ce) i plumbofil·lita.
L'exemplar que va servir per a determinar l'espècie, el que es coneix com a material tipus, es troba conservat al Museu Mineralògic Fersmann, de l'Acadèmia de Ciències de Rússia, a Moscou (Rússia).

## Formació i jaciments

Va ser descoberta a la pegmatita Yubileinaya del mont Karnasurt, al districte de Lovozero (óblast de Múrmansk, Rússia). També ha estat descrita al massís de Kovdor i al massís de Khibini, tots dos indrets pertanyents també a l'óblast de Múrmansk, així com a la pedrera Poudrette, situada dins el municipi regional de comtat de La Vallée-du-Richelieu, a Montérégie (Quebec, Canadà). Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Penkvilksite» (en anglès). Mindat. [Consulta: 25 gener 2020].
# Dhimbes

Els dhimbes o zembes (singular: OmuZemba, plural: OvaZemba) són un poble indígena africà que resideix a Angola i a Namíbia. Sovint conviuen amb les comunitats himba.
El febrer de 2012 els dhimbes tradicionals van redactar una declaració de queixa de falta de respecte dels drets humans al Govern de Namíbia, la Unió Africana i l'Oficina de l'Alt Comissariat de les Nacions Unides per als Drets Humans que relacionava les violacions dels drets civils, culturals, econòmics, mediambientals, socials i polítics perpetrats pel Govern de Namíbia.
En setembre de 2012 el Relator Especial dels Drets dels Pobles Indígenes de les Nacions Unides va visitar Namíbia. Va establir que a Namíbia hi havia una manca de reconeixement de les terres comunitàries de les tribus indígenes minoritàries.
El 23 de novembre de 2012 les comunitats dhimbes de les regions d'Omuhonga i Epupa, juntament amb els himba, protestaren a Okanguati contra els plans del govern de Namíbia de construir un embassament al riu Kunene a les Muntanyes Baynes, contra l'increment de les prospeccions minaires a llurs terres tradicionals i contra les violacions dels drets humans vers llurs comunitats.
El 25 de març de 2013 els dhimbes s'uniren a milers de himbes en una marxa de protesta a Opuwo contra les violacions dels drets humans que patien a Namíbia. Van expressar llur frustració sobre el seu cap no reconegut com a "autoritat tradicional" pel Govern de Namíbia, contra els plans per construir l'embassament d'Orokawe a les Muntanyes Baynes en el curs del Kunene, contra l'educació culturalment inapropiada, contra la tanca il·legal de parts de les seves terres tradicionals, contra la falta de drets sobre la terra al territori que han viscut en segles, i en contra de l'aplicació de la Llei de Reforma de la Terra Comunal de 2002.

## Referències

* ↑ Dhimba a The Joshua Project
* ↑ «Declaration of the Zempa People of Namibia». earthpeoples.org. [Consulta: 2 desembre 2012].
* ↑ «Statement of the Special Rapporteur on the rights of indigenous peoples, James Anaya, upon concluding his visit to Namibia from 20-28 September 2012». [Consulta: 28 novembre 2012].
* ↑ «Namibia: Indigenous semi-nomadic Himba and Zemba march in protest against dam, mining and human rights violations». EarthPeople.org. Arxivat de l'original el 10 de març 2013. [Consulta: 24 novembre 2012].
* ↑ «Còpia arxivada». Earth Peoples. Arxivat de l'original el 2013-10-17. [Consulta: 30 març 2013].
* ↑ Sasman, Catherine. «Himba, Zemba reiterate ‘no’ to Baynes dam». The Namibian. Arxivat de l'original el 2013-03-29. [Consulta: 26 març 2013].
# Kamimuria trapezoidea

Kamimuria trapezoidea és una espècie d'insecte pertanyent a la família dels pèrlids que es troba a Àsia: la Xina.

## Referències

* ↑ uBio (anglès)
* ↑ Wu, C.F., 1962. Acta ent. sin. suppl. 11:139-160, 7 pls.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ New Species of Kamimuria (Klapálek) (Plecoptera: Perlidae) from Thailand and Vietnam, with notes on Chinese Species (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:632.
* Sivec, Stark & Uchida, 1988. Scopolia 16:33.
* Sivec & Stark, 2008. Illiesia 4(12):137.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1973. Das Tierreich 94:265.
* Zwick, P., 1977. Entomol. Basil. 2:116.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 10 octubre 2011].

## Enllaços externs

* BioLib (anglès)
* Encyclopedia of Life (anglès)
* Global Species Arxivat 2016-03-03 a Wayback Machine. (anglès)
* Perlidae Species Listing (anglès)
# Josep Piferrer i Puig

Josep Piferrer Puig (Palafrugell, 1958) va ser alcalde de Palafrugell del 2017 al 2022. Va entrar com a regidor a l'any 2015 per Esquerra Republicana de Catalunya i, dos anys després, va liderar una moció de censura contra el socialista Juli Fernández. El 2019 va ser escollit novament alcalde amb els vots favorables d'Esquerra, Som Gent del Poble i Junts per Catalunya. Fruit del pacte, que incloïa un repartiment d'alcaldia, el maig de 2022 Joan Vigas va rellevar-lo en el càrrec i Piferrer va passar a ser tinent d'alcalde. Va abandonar la política institucional després de les eleccions municipals de 2023, en què Mònica Alcalà el va substituir com a candidat d'Esquerra Republicana de Palafrugell.
Està casat i té dos fills. En l'àmbit professional, va exercir de mestre en diferents escoles del municipi. Va formar part de l'equip de formadors tant de l'ICE de la Universitat de Girona com del Departament d'Ensenyament. Com a director de l'Escola Torres i Jonama, va ser integrant de diferents òrgans representatius com la Junta Central de directors. Especialista en Educació Física i Esports, fou membre de la primera junta rectora del Patronat d'Esports de l'Ajuntament de Palafrugell, i va participar, des del seu naixement a finals de la dècada del 1980, en l'organització dels Jocs Escolars Locals. També va col·laborar amb el Club Handbol Garbí.
Dins l'àmbit associatiu de Palafrugell, va entrar en el consell de redacció que va donar llum a la Revista de Palafrugell en la seva segona etapa, primer com a fotògraf i més tard com a cronista. Excarrosaire, col·laborà durant molts anys amb el Grup de Festes de Primavera en la seva secció Quitxalla. Veterà militant d'ERC de Palafrugell, s'integra l'any 2006 al grup refundacional de la secció local. Va ser-ne el secretari d'organització fins al 2020.

## Referències

* ↑ Agulló, Emili «Piferrer (ERC) serà alcalde a Palafrugell fins a la fi de mandat». El Punt Avui.
* ↑ «Piferrer (ERC) tanca un acord amb Vigas (SGdP) i rebrà el suport de Salvatella (JxC)», 14-06-2019. [Consulta: 3 abril 2022].
* ↑ «Joan Vigas ja és el nou alcalde de Palafrugell». Ràdio Capital, 28-05-2022. [Consulta: 28 maig 2022].
* ↑ «Mònica Alcalà, candidata d’ERC a l’alcaldia de Palafrugell». Ràdio Palafrugell, 20-06-2022. [Consulta: 1r juliol 2023].
* ↑ «Josep Piferrer, de l'escola a l'alcaldia». Ràdio Capital. La ràdio de l'Empordà, 19-05-2017.
* ↑ «Renovació de càrrecs a Esquerra Republicana de Palafrugell». Esquerra Republicana de Catalunya. [Consulta: 31 maig 2022].
# John Hanson

John Hanson és un director de cinema estatunidenc nascut el 7 de març de 1942.

## Filmografia

* 1978 : La llum del nord (Northern Lights)
* 1984 : Wildrose
* 1988 : Traveling Light
* 1993 : Shimmer

## Premis

* Càmera d'or al Festival de Canes 1979 per Northern Lights

## Referències

* ↑ esadir.cat. La llum del nord. esadir.cat.
* ↑ «Northern lights». The New York Times.
# Joan Roig

Joan Roig és el nom dels següents personatges:
* Joan Roig (alcalde), alcalde de Palafrugell entre el 1785 i 1787
* Joan Roig (pare) (Barcelona, 1629/1635 – 1697), escultor, pare de Joan Roig i Gurri, autor de retaules de la Catedral de Barcelona
* Joan Roig i Alfonso (València, 1949), empresari, fundador de la cadena Mercadona
* Joan Roig i Ballestà (Sant Feliu de Guíxols, 1847 – Valls, 1920), mestre i escriptor
* Joan Roig de Corella o Joan Roís de Corella (Gandia o València, 1435 – València, 1497), religiós i escriptor
* Joan Roig i Diggle (1917– 1936), beat del Masnou
* Joan Roig i Duran (Barcelona, 1954), arquitecte i professor de l'ETSAB
* Joan Roig i Girbau (Rubí, 1930), cineasta, autor de curt-metratges
* Joan Roig i Gironella (Barcelona, 1912 – Sant Cugat del Vallès, 1982), jesuïta i filòsof
* Joan Maria Roig i Grau, alcalde d'Amposta 1987-2007, president de l'Associació Catalana de Municipis, diputat al Parlament de Catalunya
* Joan Roig i Gurri (Barcelona, ~1656 – 1706), escultor, fill de l'escultor del segle xvii Joan Roig (pare)
* Joan Roig i Montserrat (1940), poeta i músic, rector d'Ulldemolins, autor de lletres de goigs i estudiós del tema
* Joan Roig i Obiol, historiador, autor de l'Atlas histórico (2000) i El nacionalismo catalán (1998)
* Joan Roig i Piera (1902-?). Nom d'un carrer cèntric de Cubelles
* Joan Roig i Ramoneda, rector de Sant Joan de Vilassar entre 1916 i 1957
* Joan Roig i Solé (Reus, 1835 – Barcelona, 1918), escultor, autor de la Dama del paraigua del Parc de la Ciutadella a Barcelona
* Joan Roig i Soler (Barcelona, 1852 – 1909), pintor paisatgista, iniciador de la pintura luminista a Catalunya
* Joan Roig i Vidal (Ulldecona, 1954), mestre i historiador
* Joan Baptista Roig (València, ? – 1650), poeta i erudit
* Joan Gaspar Roig i Jalpí (Blanes, 1624 – Manresa, 1691), historiador, autor de l'apòcrif Llibre dels feits d'armes de Catalunya
* Joan Jaume Roig Palliser, pianista i director del Conservatori Professional de Música i Dansa de Mallorca
* Joan Maria Roig i Borràs, polític i pèrit, alcalde de Reus per unes hores
* Joan I el Roig (1217 – 1286), duc de Bretanya
# Illa Ptitxi

Ptitxi (en rus: Остров Птичий; Ostrov Ptichy) és una petita illa de les illes Xantar, al mar d'Okhotsk. Administrativament pertany al Krai de Khabàrovsk, al Districte Federal de l'Extrem Orient de Rússia.

## Geografia

L'illa es troba entre el punt sud-oest de l'Illa Bolshoy Shantar i el cap Bolxoi Dugandja, al continent. Té una llargada de poc més d'2,5 km i una amplada màxima d'1,5 km. S'eleva fins als 290 msnm.

## Història

Entre 1857 i 1889 va ser freqüentada per baleners estatunidencs a la recerca de balenes de Groenlàndia. La van anomenar Big Stinker [pudent] o simplement illa Stinker "a causa de les balenes mortes que anaven a la deriva amb el gel". Juntament amb Utitxi era considerada una de les illes Pudents. Els vaixells hi fondejaven a recer dels forts vents, mentre la tripulació hi passava la nit després de caçar balenes durant tot el dia.
Forma part del Pac Nacional de les illes Xantar. A l'estiu hi ha una gran colònia de Somorgollaire d'ulleres i una de més petita de Somorgollaire de Brünnich.

## Referències

* ↑ National Geospatial-Intelligence Agency. (2014). Sailing Directions (Enroute): East Coast of Russia. U.S. Government, Springfield, Virginia.
* ↑ Frances Henrietta, of New Bedford, August 18, 1857, Nicholson Whaling Collection (NWC); Mary Frazier, of New Bedford, July 18, 1859, NWC; Josephine, of New Bedford, September 25, 1864, August 28, 1865, Kendall Whaling Museum (KWM); Sea Breeze, of New Bedford, September 4, 1866, Old Dartmouth Historical Society; Mary and Helen II, of San Francisco, August 15, August 17, 1885, KWM; E. F. Herriman, of San Francisco, August 26-27, September 5-6, September 10, September 25, 1889, George Blunt White Library (GBWL) #761.
* ↑ William C. Nye, of San Francisco, August 31, 1862, Bancroft Library (BL).
* ↑ Williams, H. (1964). One whaling family. Boston, Houghton Mifflin.
* ↑ Charles W. Morgan, of New Bedford, September 5, 1866, GBWL.
* ↑ William C. Nye, of San Francisco, August 8, August 30, 1862, BL.
* ↑ Bart Gosnold, of New Bedford, September 14, 1863, GBWL.
* ↑ Endeavor, of New Bedford, August 27, 1859, NWC.
* ↑ Antelope, of Newport, August 22, 1858, Nantucket Historical Association.
* ↑ «Шантарские острова (национальный парк)» (en rus). [Consulta: 21 setembre 2019].
* ↑ Kondratyev, A. Y., Litvinenko, N. M., Shibaev, Y. V., Vyatkin, P. S., & Kondratyeva, L. F. (2000). "The breeding seabirds of the Russian Far East". Seabirds of the Russian Far East, 37-81.
# Guiu II de Vannes

Guiu II de Vannes fou comte de Vannes del 813 a 819 o 831. Era fill del widònida Frodoald.
Hauria perdut el país a mans de Nominoe, un cap o comte del Poher vers el 819. Va conservar els seus drets fins al 831 quan Lluís el Pietós el va reconèixer com a missus imperatoris i ducatus ipsius gentis dels bretons.
# Penn (Pennsilvània)

Penn és una població dels Estats Units a l'estat de Pennsilvània. Segons el cens del 2000 tenia 460 habitants.

## Demografia

Segons el cens del 2000, Penn tenia 460 habitants, 182 habitatges, i 133 famílies. La densitat de població era de 1.184 habitants/km².
Dels 182 habitatges en un 37,4% hi vivien nens de menys de 18 anys, en un 51,1% hi vivien parelles casades, en un 18,7% dones solteres, i en un 26,4% no eren unitats familiars. En el 25,8% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,99.
Per edats la població es repartia de la següent manera: un 27,6% tenia menys de 18 anys, un 6,1% entre 18 i 24, un 32,2% entre 25 i 44, un 18% de 45 a 60 i un 16,1% 65 anys o més.
L'edat mediana era de 35 anys. Per cada 100 dones de 18 o més anys hi havia 77,1 homes.
La renda mediana per habitatge era de 35.962 $ i la renda mediana per família de 40.481 $. Els homes tenien una renda mediana de 32.031 $ mentre que les dones 22.875 $. La renda per capita de la població era de 14.312 $. Entorn del 4,4% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Penn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Penn». American Fact Finder. Oficina del Cens dels Estats Units, 12-01-2010.
# Epífanes (gnòstic)

Epífanes (grec antic: Ἐπιφάνης) va ser l'autor d'un text gnòstic conegut com La Justícia o Sobre la Rectitud, segons Climent d'Alexandria.
Va néixer a Cefal·lènia a final del segle i o a començament del segle ii, i hom el considera fill de Carpòcrates, el fundador d'una secta gnòstica de la primera meitat del segle ii anomenada carpocratisme. Epífanes va morir amb 17 anys, i Climent explica que va ser «adorat pels cefal·lenis com un déu amb ritus molt elaborats i de contingut lasciu al gran temple de Same, el dia de la lluna nova». Alguns autors moderns pensen que Climent va interpretar malament un antic ritus d'adoració a la lluna en la seva epifania que se celebrava a Same, amb l'adoració d'un personatge anomenat Epífanes. La duració, en el cicle lunar de 17 dies entre les fases de la lluna podria haver-la interpretat com els 17 anys de vida del noi.
Es considera a Epífanes un dels primers en el cristianisme primitiu que van promoure una visió positiva i oberta del plaer sexual. Ell, i altres com ell, van ser combatuts pels pares de l'Església, sobretot per Climent d'Alexandria, Tacià, Jeroni i Agustí.

## Referències

* ↑ Climent d'Alexandria. Stromata III 2, 5-9
* ↑ Mead, G.R.S. Fragments of a faith forgotten: some short sketches among the gnostics mainly of the first two centuries. Kila, Mont.: Kessinger Pub., 1991, p. 234-235. ISBN 092280222X.
* ↑ Montserrat Torrents, Josep. Los gnósticos. Madrid: Gredos, 1990, p. 63. ISBN 8424908848.
# Kathi

Kathi fou un estat tributari protegit al districte de Khandesh, presidència de Bombai, a la regió de Mehwas. La superfície era d'uns 777 km² i la població el 1881 de 10.223 habitants. El territori estava format per diverses valls separades per serres derivades de les muntanyes Satpura. La successió al tron es feia seguint els principis de la primogenitura; el rajà el 1881 era un bhil hindú, que reclamava ser d'origen rajput, menor d'edat. Els ingressos s'estimaven el 1882 en 2230 lliures i el tribut pagat al govern britànic era de 13 lliures.
El 1818 el capità Briggs va concedir al cap local un subsidi anual de 314 lliures i el va reconèixer com a dependent del sobirà de Budaval al que pagava un tribut de 3,4 lliures. Els britànics quan van dominar Khandesh, per dominar als bhils van situar un destacament a Kukurmunda. Pocs anys després Lakshman Parvi, cap de Kathi, va saquejar el territori de l'entorn i el capità Rigby va marxar contra ell i va cremar la seva capital. A Lakshman Parvi (o Lakshmansing) el va succeir el seu fill Umed, i a aquest el seu fill Ratu, que governava cap al final del segle XIX i tenia 47 anys vers 1880. La seva residència era a Kathi. El tribut anual era de 13 lliures

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Klímovo (Vladímir)

* Per a altres significats, vegeu «Klímovo».
Klímovo (en rus: Климово) és un poble de l'óblast de Vladímir, a Rússia, segons el cens del 2012 tenia 37 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Klíngon (idioma)

* Aquest article tracta sobre la llengua klíngon. Vegeu-ne altres significats a «Klíngons».
L'idioma klíngon (tlhIngan Hol en klíngon) és una llengua artificial creada per Marc Okrand per a Paramount Pictures i parlada pels klíngons a l'univers de ficció de Star Trek. Va ser dissenyat amb l'ordre objecte-verb-nom per donar-li un aire exòtic. El klíngon és similar en certs aspectes a les llengües ameríndies. El so bàsic, a més d'unes poques paraules, van aparèixer per primer cop a Star Trek: La pel·lícula de Robert Wise; la pel·lícula va ser el primer cop que la llengua se sentia a la pantalla, ja que totes les intervencions prèvies dels klíngons havien estat originalment en anglès.
El cercador Google té una versió en klíngon de la seva interfície. La Viquipèdia també va tenir una versió en klingon, posteriorment moguda a Wikia.

## Vegeu també

* Klingon Language Institute

## Referències

* ↑ «klíngon». Cercaterm. TERMCAT, Centre de Terminologia. [Consulta: 19 abril 2024].
* ↑ «klíngon». ésAdir. [Consulta: 19 abril 2024].
* ↑ Dornfest, Rael; Bausch, Paul; Calishain, Tara. Google Hacks: Tips & Tools for Finding and Using the World's Information (en anglès). O'Reilly, 2006, p. 21. ISBN 0596553706.
* ↑ «History of the Klingon Wikipedia - Meta». meta.wikimedia.org. [Consulta: 1r desembre 2016].

## Enllaços externs

* Institut de la Llengua Klingon Arxivat 2008-12-18 a Wayback Machine.
* Klingon wikia (Wiki en klingon)
Viccionari
# KV36

KV36, acrònim de l'anglès King's Valley, és una tomba egípcia de l'anomenada Vall dels Reis, situada a la riba oest del riu Nil, a l'altura de la moderna ciutat de Luxor.
Va estar ocupada per Maiherperi, fill de la mainadera i favorita reial, que va morir amb vint anys. Gran part de l'equipament funerari es va trobar gairebé intacte, tot i que va ser robat, probablement en el període ramèssida. Les urnes que contenien oli es van deixar oberts. Algunes de les joies, articles de metall portàtils i roba van ser robats. Posteriorment es va tornar a tancar la tomba i es va reordenar la cambra funerària a correcuita.
És una tomba poc investigada. Va ser trobada en molt bones condicions. S'hi va trobar, entre altres objectes, braçalets, fletxes, gots decorats i dos collarets per a gossos un dels quals tenia escrit el nom del ca: Tantanouet.

## Referències

* ↑ «Maiherperi | Theban Mapping Project» (en anglès). [Consulta: 9 maig 2021].
* ↑ Rice, Michael. Who's Who in Ancient Egypt (en anglès). Psychology Press, 2002, p. 104. ISBN 978-0-415-15449-9.
# Kobbefjorden

Kobbefjorden (en anglès: Seal Fjord) és un assentament abandonat situat a l'illa de Spitsbergen, a l'arxipèlag Svalbard, Noruega.

## Referències

* ↑ «Kobbefjorden - Fjord (Svalbard)». placenames.npolar.no. Arxivat de l'original el 2016-10-06. [Consulta: 5 octubre 2016].
# Klimenki

Klimenki - Клименки (rus) - és un poble de l'óblast de Bélgorod, a Rússia. El 2010 tenia 741 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Klimóvskaia

Klimóvskaia (en rus: Климовская) és un poble de la República de Komi, a Rússia, segons el cens del 2010 tenia 2 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Kabuki 56

Kabuki 56 és el pseudònim de les il·lustradores valencianes autodidactes i germanes bessones Cristina i Laura Aparicio. Les seues il·lustracions es caracteritzen per pertànyer a un estil inventat per elles anomenat Edokabuki on es combinen temàtica de l'era Edo, gats antropomorfics amb trajos samurai i l'art tradicional japonés, a més d'utilitzar la tècnica del collage i els tatuatges.

## Referències

* ↑ Barbeta, Amparo «Ilustradoras rockstar». urban, 3, 2016, pàg. 8.
* ↑ Barbeta, 2016, p. 8.
* ↑ «EDONEKO GATS SAMURÁI». Revista Kids, 01-11-2015. Arxivat de l'original el 6 de març 2016 [Consulta: 2 març 2016].